text: Hollandsk jubel over håndboldbaby
  25 juni 2017 kl. 05.52
  Team Esbjergs hollandske stjernespiller Estavana Polman og fodboldspilleren Rafael van der Vaart er netop blevet forældre til en lille pige. Det fortæller den stolte far på Twitter.
  Estavana Polman og Rafael van der Vaart har allerede fundet et navn til den nyfødte, der skal hedde Jesslynn.
  Den 24-årige Estavana Polman fødte i Amsterdam - og Jesslynn vejede ved fødslen lidt under tre kilo.
  - Stolt og tilfreds med fødslen af vores datter og en stolt storebror Damain, skriver Rafael van der Vaert på Twitter.
  Supertrots en gelukkig met de geboorte van onze dochter Jesslynn, zusje van trotse grote broer Damian #proud daddy #proud mom #proud damian
  Nu venter en længere barselsorlov til Estavana Polman, inden hun genoptager håndboldspillet i Team Esbjerg, der sportsligt har haft svært ved at klare sig uden den stærke hollænder.
  Med Estavana Polman i front blev Team Esbjerg sidste år danske mestre. Efter at hun gik på barselsorlov ved nytårstide, gik det ned ad bakke for Team Esbjerg, der ikke nåede med i slutspillet og siden fyrede træner Lars Frederiksen.
  
  